Visszavonulnak a Google alapítói | Üzlet | androgeek techmag
Meglepő bejelentést tett Larry Page és Sergey Brin, akik több mint 20 évvel ezelőtt közösen írták meg a manapság mindenki által ismert és használt Google kereső kódjának alapjait, azonban most úgy döntöttek, hogy eleget dolgoztak már a vállalat sikeréért.
Az informatika és az internet történetét alapjaiban megváltoztató páros ugyanis nyílt levélben jelentette be, hogy 21 év után visszavonulnak, ezáltal sem az Alphabet, sem a Google kötelékében nem szeretnének ellátni már többé semmilyen feladatot, ergo csak élvezni szeretnék a közösen felépített birodalom sikereit, melyet korábban Sundar Pichai gondjaira bíztak.
Page egyébiránt a közelmúltig az Alphabet vezérigazgatója, Brin pedig az elnöke volt, azonban most olyan emberek kezébe adják az irányítást, akik többet is ki tudnak hozni a cégből, így az Alphabet élére például a mostanság Google-vezérként ismert és az imént emlegetett Sundar Pichai kerül.
Nagyon laza lehet mindössze két évtized után hátradőlni és élvezni az életet.
Én is szeretnék negyven évesen nyugdíjba vonulni!
Nem sokáig maradtak a cégük élén.
Aztamindenit! Ez hirtelen jött, kíváncsi leszek a jövőre!